Document ID: 31980D0461

Sklep Sveta
z dne 22. aprila 1980
o sklenitvi sporazuma, doseženega na podlagi pogajanj med Evropsko gospodarsko skupnostjo in Kanado po členu XXVIII GATT za nekatere proizvode v sektorju sadja in zelenjave
(80/461/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju priporočila Komisije,
ker je Kanada na podlagi člena XXVIII Splošnega sporazuma o carinah in trgovini (GATT) nakazala svoj namen spremeniti tarifne koncesije za določene proizvode, katerih glavni dobavitelj je Evropska gospodarska skupnost;
ker je Komisija začela pogajanja s Kanado po členu XXVIII GATT in je s to državo dosegla zadovoljiv sporazum,
SKLENIL:
Člen 1
Sporazum, dosežen na podlagi pogajanj med Evropsko gospodarsko skupnostjo in Kanado po členu XXVIII GATT za nekatere proizvode v sektorju sadja in zelenjave, se odobri v imenu Skupnosti.
Besedilo sporazuma je priloga k temu sklepu.
Člen 2
Predsednika Sveta se pooblasti za imenovanje osebe, pooblaščene za podpis sporazuma, ki bo zavezoval Skupnost.
Člen 3
Izid pogajanj se sporoči pogodbenicam GATT.
V Luxembourgu, 22. aprila 1980

Labels: 3
17
18